Sikringsskap

Sikringsskap er et skap i bygninger hvor man har sikringer som forhindrer overbelastning på bygningens elektriske ledningsystem. I dagens boliger er det krav til inntaksskap(NEK399) hvor måler blir montert, i tillegg til hovedsikringer og overspenningsvern. Inntaksskapet pleier å bli montert utvendig på husets vegg, men det er mulig å montere dette andre steder på tomta også(dette må verifiseres med netteier). Dermed kan man montere mindre skap inni selve huset, hvor sikringer og hovedbryter blir montert. Det er også krav i dag at det er en indikator(varsellampe el.lign) innvendig som viser når overspenningsvern har løst ut (ellers vil man sannsynligvis ikke se dette, da dette er montert i det utvendige skapet) 

I moderne sikringsskap har man normalt hovedsikringer i tillegg til sikringer per elektriske kurs. Eldre sikringsskap har normalt smeltesikringer i porselen, mens det brukes automatsikringer i moderne skap. I tillegg er det ofte jordfeilbryter, overspenningsvern og en kWh-måler i skapet. I Norge er det i nye skap påbudt med jordfeilautomater, altså automatsikringer med innebygd jordfeilbryter. I hus hvor det overnattes er det krav til at skapet ikke avgir gasser ved brann, det vil dermed ikke være lov med plastskap i eneboliger.

Det kreves en elektroinstallatør for å gjøre endringer i sikringsskapet.

 Se også 
 Hjemmesentral, en styringssentral for et smarthus, noen ganger plassert i et sikringsskap
 DALI og KNX, åpne standarder for kablet lysstyring i smarthus

 Eksterne lenker 


Kategori:Elektrisk energiforsyning